హైద‌రాబాద్‌: టెలికం రంగంలోకి అడుగుపెట్టి అనతికాలంలో దూసుకుపోయిన రిలయన్స్ జియో..వినియోగదారులకు షాకిచ్చింది. ఇకపై జియో నెట్‌వర్క్ నుంచి ఇతర నెట్‌వర్క్‌లకు చేసే ప్రతి కాల్స్‌పై నిమిషానికి 6 పైసలు చొప్పున చార్జీ వసూలు చేయనున్నట్లు ప్రకటించింది. అయితే, వినియోగదారులు చెల్లించిన మొత్తానికి బదులుగా డాటాను తిరిగి అందిస్తున్నట్లు ప్రకటించింది. ఐయూసీ చార్జీల విషయం టెలికం నియంత్రణ మండలి ట్రాయ్ ఇచ్చిన నిబంధనల మేరకు ఈ నిర్ణయం తీసుకున్నట్లు కంపెనీ ఒక ప్రకటనలో వెల్లడించింది. అయితే జియో నెట్‌వర్క్‌కు కాల్స్‌కు ఎలాంటి చార్జీలు విధించబోమని స్పష్టంచేసింది. అలాగే ఇన్‌కమ్మింగ్ కాల్స్‌కు, ల్యాండ్ లైన్స్, వాట్సప్ వినియోగం, ఫేస్‌టైం, ఇతర ప్లాట్‌ఫామ్ కింద ఎలాంటి రుసుమూ వసులు చేయబోమని ప్రకటించింది. 2017లో ఇంటర్ కనెక్ట్ యూసేజ్ చార్జీలను నిమిషానికి 14 పైసల నుంచి ఆరు పైసలకు తగ్గించిన ట్రాయ్.. 2020 జనవరి తర్వాత పూర్తిగా రద్దు చేయాలని యోచిస్తున్నది. టెలికం సేవలు ఆరంభించిన మూడేండ్ల నుంచి తన పోటీదారులైన భారతీ ఎయిర్‌టెల్, వొడాఫోన్-ఐడియాలకు ఐయూసీ చార్జిల కింద జియో రూ.13,500 కోట్ల చెల్లింపులు జరిపింది. ఈ నేపథ్యంలో ట్రాయ్ నుంచి వచ్చిన ఒత్తిడి మేరకు ఐయూసీ చార్జీలను వినియోగదారుల నుంచి వసూలు చేయాలని నిర్ణయించినట్లు తెలిపింది. ఈ నెల 10 తర్వాత రీచార్జి చేసే వారికి ఈ చార్జిలు వర్తిస్థాయని తెలిపింది. ఇప్పటి వరకు జియో వినియోగదారులు కాల్స్‌కు ఎలాంటి చార్జీలు చెల్లించడం లేదు. కేవలం డాటాకు మాత్రమే చెల్లిస్తున్నారు.
hyderabadoi: telicom rangamloki adugupetti anatikaalamlo doosukupoyina relions jio..viniyogadaarulaku shaakichindi. ikapai jio netmerk nunchi itara netmerkalekaku chese prati calsepy nimishaaniki 6 paisalu choppuna charji vasulu cheyanunnatlu prakatinchindi. ayithe, viniyogadaarulu chellinchina mottaaniki badulugaa daataanu tirigi andistunnatlu prakatinchindi. ius chaarjeela vishayam telicom niyantrana mandali troy ichina nibandhanala meraku ee nirnayam teesukunnatlu company oka prakatanalo velladinchindi. ayithe jio netmerkyke kaalseku elanti chaarjeelu vidhinchabomani spashtamchesindi. alaage inchemming kaalseku, land lines, watsap viniyogam, facetime, itara platmaf kinda elanti rusumuu vasulu cheyabomani prakatinchindi. 2017loo inter connect usage chaarjeelanu nimishaaniki 14 paisala nunchi aaru paisalaku tagginchina troy.. 2020 janavari tarvaata puurtigaa raddu cheyalani yochistunnadi. telicom sevalu aarambhinchina moodandla nunchi tana pootiidaarulaina bhaaratii airetel, vodaphon-idealaku ius chaarjila kinda jio roo.13,500 kotla chellimpulu jaripindi. ee nepathyamlo troy nunchi vachina ottidi meraku ius chaarjeelanu viniyogadaarula nunchi vasulu cheyalani nirnayinchinatlu telipindi. ee nela 10 tarvaata reecharji chese vaariki ee chaarjilu vartisthaayani telipindi. ippati varaku jio viniyogadaarulu kaalseku elanti chaarjeelu chellinchadam ledu. kevalam daataaku matrame chellistunnaru.